99/557/CE: Komission päätös, tehty 22 päivänä heinäkuuta 1999, Italian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(1999) 2292)



Virallinen lehti nro L 211 , 11/08/1999 s. 0052 - 0052



KOMISSION PÄÄTÖS, tehty 22 päivänä heinäkuuta 1999, Italian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(1999) 2292) (1999/557/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY(2), ja erityisesti sen 8 artiklan 2 kohdan c alakohdan, sekä katsoo, että 1) Italian 5 päivänä maaliskuuta 1999 komissiolle esittämässä ja komission 16 päivänä maaliskuuta 1999 vastaanottamassa pyynnössä oli 8 artiklan 2 kohdan c alakohdassa vaaditut tiedot; pyyntö koskee paineistetun maakaasun käyttämistä M1-luokkaan kuuluvien kahden ajoneuvotyypin polttoaineena, 2) pyynnössä esitetyt syyt ovat perusteltuja, ja niiden mukaan tällaiset ajoneuvot ovat direktiivin 70/156/ETY liitteen IV vaatimusten mukaisia paineistetun maakaasun käyttöön liittyviä vaatimuksia lukuun ottamatta; paineistetun maakaasun käyttö tämän päätöksen soveltamisalaan kuuluvien ajoneuvojen polttoaineena takaa kuitenkin saman tason kuin bensiinin käyttö; osassa kokeita, jotka suoritettiin moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/220/ETY(3), sellaisena kuin se on viimeksi muutettuna 8 päivänä lokakuuta 1996 annetulla komission direktiivillä 98/77/EY(4), ja moottoriajoneuvojen polttoaineen kulutusta koskevan jäsenvaltioiden lainsäädännön lähentämisestä 16 päivänä joulukuuta 1980 annetun neuvoston direktiivin 80/1268/ETY(5), sellaisena kuin se on viimeksi muutettuna komission direktiivillä 93/116/EY(6), mukaisesti, polttoaineena käytettiin pelkkää paineistettua maakaasua ja osassa sekä bensiiniä että paineistettua maakaasua; asiaankuuluvia raja-arvoja noudatettiin kummankin polttoainetyypin kohdalla, ja havaitut epäpuhtauspäästöt olivat vähäisemmät pelkkää maakaasua käytettäessä; vastaava ympäristön suojelun taso on näin ollen varmistettu, 3) jäsenvaltiot voivat käytössä olevien ajoneuvojen turvallisuuden varmistamiseksi tehdä säännöllisesti tiiviyttä mittaavia kokeita, joissa käytetään vähintään käyttöpainetta vastaavaa painetta, 4) asiaa koskevia yhteisön direktiivejä muutetaan paineistettua maakaasua polttoaineenaan käyttävien ajoneuvojen tuotannon mahdollistamiseksi, ja 5) tässä päätöksessä määrätty toimenpide on neuvoston direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Hyväksytään Italian poikkeuspyyntö, joka koskee kahden M1-luokkaan kuuluvan, paineistettua maakaasua polttoaineenaan käyttävän ajoneuvotyypin tuotantoa ja markkinoille saattamista. 2 artikla Tämä päätös on osoitettu Italian tasavallalle. Tehty Brysselissä 22 päivänä heinäkuuta 1999. Komission puolesta Karel VAN MIERT Komission jäsen (1) EYVL L 42, 23.2.1970, s. 1. (2) EYVL L 11, 16.1.1999, s. 25. (3) EYVL L 76, 6.4.1970, s. 1. (4) EYVL L 286, 23.10.1998, s. 34. (5) EYVL L 375, 31.12.1980, s. 36. (6) EYVL L 329, 30.12.1993, s. 39.